ספייק ג'ונז

ספייק ג'ונז (באנגלית: Spike Jonze; נולד ב-22 באוקטובר 1969) הוא שחקן, במאי וידאו קליפים, תסריטאי, ובמאי ומפיק קולנוע אמריקאי ממוצא יהודי. זוכה פרס גלובוס הזהב ופרס אוסקר לתסריט המקורי הטוב ביותר על התסריט שכתב לסרט "היא".
ג'ונז נודע בעיקר בזכות שני סרטים שביים לפי תסריטיו של צ'ארלי קאופמן, "להיות ג'ון מלקוביץ'" מ-1999 ו"אדפטיישן" מ-2002.

קורות חייו
נולד בשם אדם שפיגל (Adam Spiegel) ברוקוויל, מרילנד שבארצות הברית לאב יהודי ולאם נוצרייה. יש לו אח ששמו סאם אשר עוסק כמפיק גם כן.
הבעלים הקודם של חנות קהילתית בבת'סדה, מייק הנדרסון, נתן לו את הכינוי "ספייק ג'ונז" על שם המוזיקאי ספייק ג'ונס. לאחר שסיים את לימודיו בתיכון עסק ג'ונז כצלם ב"פריסטיילין' מגזין".

קריירה 
ב-1993, הופיע ג'ונז לראשונה בקולנוע בתפקיד קטן בסרט "Mi Vida Loca". ב-1997, הוא הופיע בסרטים: המשחק ושלושה מלכים.
ב-1999, הופיע ג'ונז בווידאו קליפ של פאטבוי סלים לשיר "Praise You", ובקליפ הוא עצמו רוקד יחד עם חבורת מחול בהנהגתו. הוא ביים את הקליפ וחיבר את הכוריאוגרפיה.
ב-2001, הוא שיחק בסרט "Keep Your Eyes Open". ב-2006, השתתף ג'ונז באלבומו של בק "The information" בשיר "The Horrible Fanfare/Landslide/Exoskeleto".
מאז 2007 משמש ג'ונז כמפיק ברשת הטלוויזיה האינטרנטית "VBS.tv".
ב-2009, ביים ג'ונז את הסרט "ארץ יצורי הפרא".

חיים אישיים 
ג'ונז נישא לבמאית סופיה קופולה ב-26 ביוני 1999. בדצמבר 2003 התגרשו השניים.

ג'ונז הוא חובב מחול ידוע.

פילמוגרפיה

קולנוע

קישורים חיצוניים 

 
 
 
 
 

במאי קולנוע יהודים אמריקאים
יהודים זוכי פרס גראמי
זוכי פרס גלובוס הזהב - התסריט הטוב
זוכי אוסקר: התסריט המקורי הטוב
תסריטאי קולנוע יהודים אמריקאים
במאי וידאו קליפים אמריקאים
במאי וידאו קליפים יהודים
אמריקאים שנולדו ב-1969